પાલનપુર હાઇવે પર આવેલી એક હોટલની પાસે કાંકરેજના રાજપુર ગામે રહેતા બાલાજી થાનાજી ઝાલા પોતાની ટ્રક નંબર જીજે-08-યુ-3478 લઇને જતા હતા. ત્યારે વિક્રમજી કપુરજી ઠાકોર, સંજયભાઇ રમેશભાઇ પુરોહિત (રહે.ડીસા) તેમજ અન્ય ચાર અજાણ્યા શખ્સોએ તેમની ટ્રક રોકાવી અને વિક્રમજીએ ટ્રક ચાલક બાલાજીના શર્ટના ખિસ્સામાં હાથ નાખી રૂપિયા 10 હજાર કાઢી લીધા હતા. તેમજ મોબાઇલ લઇ અને ફેંકી દીધો હતો અને અન્ય ચાર શખ્સોએ ટ્રકના ટાયરની હવા કાઢી નાખી હતી.